Publication: Magyar Közlöny
Issue: MK-2001-59 (Year: 2001, Number: 59)
Era: 1990-2004
Section: cél elérésére alkalmatlan, az alapjog sérelme megállapítható.” [7/1991. (II. 28.) AB határozat, ABH 1991. 22, 25.]
Paragraph Index: 460

cél elérésére alkalmatlan, az alapjog sérelme megállapítható.” [7/1991. (II. 28.) AB határozat, ABH 1991. 22, 25.] Az ellenőrzés — és ezen belül a házastársra vonatkozó adatok ellenőrzésének — törvénybe foglalt célja annak megállapítása, hogy a jelölt megfelel-e az állami élet és a nemzetgazdaság jogszerű működéséhez szükséges nemzetbiztonsági feltételeknek. A cél eléréséhez elkerülhetetlen eszköz alkalmazását jelenti a házastársra vonatkozó adatok ellenőrzése, tehát a korlátozás szükséges jellegű. Önmagában a házastárssal kapcsolatos „C” típusú ellenőrzés során alkalmazható eszközök köre meghatározott [71. § (7) bekezdés]. A személyes adatok védelmének korlátozása arányos, mert a nemzetbiztonsági szolgálatok az adott cél eléréséhez feltétlenül szükséges, ugyanakkor — az Nbtv. 39. § (2) bekezdés alapján — az érintett személyiségi jogait legkevésbé korlátozó eszközt kötelesek igénybe venni, továbbá a titkos információgyűjtés módszereit és eszközeit jogszerűen csak akkor alkalmazhatják, ha az Nbtv.-ben meghatározott feladatok ellátásához szükséges adatok más módon nem szerezhetők be. Mivel az alapjog-korlátozás célhoz kötött, szükséges és arányos, ezért nem állapítható meg az Alkotmány 8. §-a

Source: https://magyarkozlony.hu/hivatalos-lapok/5e0da1329158c412171a080ee22d38ac45fcfe83/dokumentumok/0ebd7df273c3a4935f7cd21938498a23da6760db/letoltes